|  |
| --- |
|  |
| **REPUBLIKA HRVATSKA** |
| **ISTARSKA ŽUPANIJA** |
| **GRAD POREČ-PARENZO**  **CITTÀ DI POREČ-PARENZO** |
| **Gradonačelnik** |

**KLASA: 024-01/25-01/114**

**URBROJ: 2163-6-09/01-25-2**

**Poreč-Parenzo, 5. ožujka 2025.**

Na temelju članka 48. Zakona o lokalnoj i područnoj (regionalnoj) samoupravi („Narodne novine“, broj 33/01, 30/01, 129/05, 109/07, 125/08, 36/09, 150/11, 144/12, 19/13, 1357/15, 123/17, 98/19 i 144/20) i članka 53. Statuta Grada Poreča-Parenzo („Službeni glasnik Grada Grada Poreča-Parenzo“ broj 2/13, 10/18, 2/21 i 12/24), na prijedlog Upravnog odjela za gospodarstvo i EU fondove KLASA:007-01/25-01/14, URBROJ: 2163-6-19/01-25-1 od 20. 2. 2025. godine, Gradonačelnik Grada Poreča-Parenzo donio je sljedeći

**ZAKLJUČAK**

1. Utvrđuje se prijedlog Odluke o prijenosu osnivačkih prava nad ustanovom Dom za starije i nemoćne osobe Poreč s društva Dom Poreč d.o.o. na Grad Poreč-Parenzo s obrazloženjem te se dostavlja Gradskom vijeću Grada Poreča-Parenzo na razmatranje i donošenje u priloženom tekstu.
2. Na sjednici Gradskog vijeća sva potrebna tumačenja uz prijedlog Odluke dat će Tatjana Matošević, pročelnica Upravnog odjela za financije i Morena Mičetić, pročelnica Upravnog odjela za gospodarstvo i EU fondove.

**GRADONAČELNIK**

**Loris Peršurić**

Prilog:

- prijedlog Odluke

- nacrt Ugovora

**DOSTAVITI**:

1. Gradsko vijeće, ovdje,
2. Upravni odjel za gospodarstvo i EU fondove, ovdje, (KLASA:007-01/25-01/14)
3. Upravni odjel za financije, ovdje,
4. Pismohrana, ovdje.

|  |
| --- |
|  |
| REPUBLIKA HRVATSKA |
| ISTARSKA ŽUPANIJA |
| GRAD POREČ-PARENZO |
| CITTA DI POREČ-PARENZO |
| Gradsko vijeće  KLASA:  URBROJ:  Poreč-Parenzo, |

Na temelju članka 7. st. 1. toč. 2. Zakona o ustanovama (“Narodne novine” broj 76/93, 29/97, 47/99, 35/08, 127/19 i 151/22), članka 35. Zakona o lokalnoj i područnoj (regionalnoj) samoupravi („Narodne novine“, broj 33/01, 30/01, 129/05, 109/07, 125/08, 36/09, 150/11, 144/12, 19/13, 1357/15, 123/17, 98/19 i 144/20), i članka 83. Statuta Grada Poreča-Parenzo („Službeni glasnik Grada Poreča“ broj 2/13, 10/18, 2/21 i 12/24) Gradsko vijeće Grada Poreča-Parenzo dana ... ožujka 2025. godine donosi

**O D L U K U**

**o prijenosu osnivačkih prava nad ustanovom Dom za starije i nemoćne osobe Poreč**

**s društva DOM POREČ d.o.o. na Grad Poreč-Parenzo**

**Članak 1.**

Grad Poreč - Parenzo stječe, od društva DOM POREČ d.o.o., OIB: 76635951646, Poreč-Parenzo, Pionirska 1, osnivačka prava nad javnom ustanovom Dom za starije i nemoćne osobe Poreč, OIB: 46167288735, sa sjedištem u Poreču-Parenzo, Maura Gioseffia 2, upisano u sudski registar pri Trgovačkom sudu u Pazinu pod matičnim brojem subjekta (MBS): 130021094 uz obvezu plaćanja naknade u iznosu od 13.272,28 EUR.

**Članak 2.**

Zadužuje se i ovlašćuje Gradonačelnik Grada Poreča - Parenzo da u svojstvu Skupštine društva DOM POREČ d.o.o., OIB: 76635951646 donese odluku kojom daje suglasnost na prijenos osnivačkih prava nad javnom ustanovom Dom za starije i nemoćne osobe Poreč, OIB: 46167288735 s društva DOM POREČ d.o.o., OIB: 76635951646 na Grad Poreč-Parenzo i ovlašćuje upravu društva da sklopi Ugovor o prijenosu osnivačkih prava nad ustanovom Dom za starije i nemoćne osobe Poreč s društva DOM POREČ d.o.o. na Grad Poreč-Parenzo.

Zadužuje se i ovlašćuje Gradonačelnik Grada Poreča - Parenzo da u ime Grada Poreča-Parenzo sklopi Ugovor o prijenosu osnivačkih prava nad ustanovom Dom za starije i nemoćne osobe Poreč s društva DOM POREČ d.o.o. na Grad Poreč-Parenzo te da poduzme i sve druge radnje u svrhu provedbe ove Odluke.

**Članak 3.**

Ova Odluka stupa na snagu prvog dana od dana objave u "Službenom glasniku Grada Poreča-Parenzo“.

**PREDSJEDNIK**

**GRADSKOG VIJEĆA**

**Zoran Rabar**

**DOSTAVITI**:

1. Gradonačelnik, ovdje,
2. Upravni odjel za gospodarstvo i EU fondove, ovdje,
3. Upravni odjel za financije, ovdje,
4. Pismohrana, ovdje.

**OBRAZLOŽENJE**

**Pravna osnova:**

Člankom 7. st. 1. toč. 2. Zakona o ustanovama (“Narodne novine” broj 76/93, 29/97, 47/99, 35/08, 127/19 i 151/22) propisano je da javnu ustanovu može osnovati jedinica lokalne i područne (regionalne) samouprave u okviru svog samoupravnog djelokruga.

Člankom 35. Zakona o lokalnoj i područnoj (regionalnoj) samoupravi ( NN broj 33/01, 30/01, 129/05, 109/07, 125/08, 36/09, 150/11, 144/12, 19/13, 1357/15, 123/17, 98/19 i 144/20) propisane su ovlasti predstavničkog tijela JLP (R )S, dok je člankom 83. Statuta Grada Poreča-Parenzo („Službeni glasnik Grada Poreča“broj 2/13, 10/18, 2/21 i 12/24) određeno kako Gradsko vijeće Grada Poreča-Parenzo donosi pojedinačne akte o osnivanju, prestanku rada, spajanju i pripajanju trgovačkih društava, ustanova i drugih pravnih osoba u u vlasništvu Grada.

**Ocjena stanja:**

Društvo DOM POREČ d.o.o., OIB: 76635951646 jedini je osnivač javne ustanove Dom za starije i nemoćne osobe Poreč, OIB: 46167288735, sa sjedištem u Poreču-Parenzo, Maura Gioseffia 2, upisano u sudski registar pri Trgovačkom sudu u Pazinu pod matičnim brojem subjekta (MBS): 130021094.

Iz Odluke o osnivanju javne ustanove Dom za starije i nemoćne osobe Poreč od 05.06.2007. godine ne proizlazi postojanje osnivačkog uloga koji bi društvo DOM POREČ d.o.o. uložilo u javnu ustanovu.

S druge strane, iz sudskog registra razvidno je kako će sredstva za početak rada ustanove osigurati osnivač u iznosu od 100.000,00 kn (13.272,28 EUR, primjenom fiksnog tečaja konverzije 1 EUR=7,53450 kn).

Člankom 13. Zakona o ustanovama (Narodne novine 76/1993, 29/1997, 47/1999 – važeći u vrijeme osnivanja ustanove) bilo je propisano da akt o osnivanju mora sadržavati odredbu o sredstvima koja su ustanovi potrebna za osnivanje i početak rada, te načinu njihovog pribavljanja ili osiguravanja, te se mjerodavnim smatra podatak o osiguranim sredstvima za početak rada Ustanove.

**Osnovna pitanja koja se uređuju Odlukom:**

Grad Poreč-Parenzo imatelj je 100% udjela u društvu DOM POREČ d.o.o., te se radi prijenosa osnivačkih prava nad Ustanovom predlaže Odluka koja omogućuje i kojom se istovremeno ovlašćuje Gradonačelnika za potpisivanje Ugovora o prijenosu osnivačkih prava nad ustanovom Dom za starije i nemoćne osbe Poreč između društva Dom Poreč d.o.o. i Grada Poreča-Parenzo. Obzirom da se radi o raspolaganju s imovinom društva DOM POREČ d.o.o. predlaže se da o navedenom odluku donese Skupština društva DOM POREČ d.o.o. temeljem koje odluke će uprava društva DOM POREČ d.o.o. pristupiti sklapanju ugovora.

Nadalje, sukladno članku 35. Zakona o lokalnoj i područnoj (regionalnoj) samoupravi (Narodne

novinebr. [33/2001](https://www.iusinfo.hr/zakonodavstvo/zakon-o-lokalnoj-i-podrucnoj-regionalnoj-samoupravi-1), [60/2001](https://www.iusinfo.hr/zakonodavstvo/vjerodostojno-tumacenje-clanka-31-stavka-1-clanka-46-stavka-1-i-2-clanka-53-stavka-4-i-clanka-90-stavka-1-zakona-o-lokalnoj-i-podrucnoj-regionalnoj-samoupravi-narodne-novine-br-33-01), [129/2005](https://www.iusinfo.hr/zakonodavstvo/zakon-o-izmjenama-i-dopunama-zakona-o-lokalnoj-i-podrucnoj-regionalnoj-samoupravi), [109/2007](https://www.iusinfo.hr/zakonodavstvo/zakon-o-izmjenama-i-dopunama-zakona-o-lokalnoj-i-podrucnoj-regionalnoj-samoupravi-1), [36/2009](https://www.iusinfo.hr/zakonodavstvo/zakon-o-izmjeni-zakona-o-izmjenama-i-dopunama-zakona-o-lokalnoj-i-podrucjoj-regionalnoj-samoupravi-narodne-novine-br-109-07), [125/2008](https://www.iusinfo.hr/zakonodavstvo/zakon-o-izmjenama-i-dopunama-zakona-o-lokalnoj-i-podrucnoj-regionalnoj-samoupravi-2), [36/2009](https://www.iusinfo.hr/zakonodavstvo/zakon-o-izmjeni-zakona-o-izmjenama-i-dopunama-zakona-o-lokalnoj-i-podrucjoj-regionalnoj-samoupravi-narodne-novine-br-125-08), [150/2011](https://www.iusinfo.hr/zakonodavstvo/zakon-o-izmjeni-zakona-o-lokalnoj-i-podrucnoj-regionalnoj-samoupravi), [144/2012](https://www.iusinfo.hr/zakonodavstvo/zakon-o-izmjenama-i-dopunama-zakona-o-lokalnoj-i-podrucnoj-regionalnoj-samooupravi), [123/2017](https://www.iusinfo.hr/zakonodavstvo/zakon-o-izmjenama-i-dopunama-zakona-o-lokalnoj-i-podrucnoj-regionalnoj-samoupravi-3), [98/2019](https://www.iusinfo.hr/zakonodavstvo/zakon-o-izmjenama-i-dopunama-zakona-o-lokalnoj-i-podrucnoj-regionalnoj-samoupravi-4), [144/2020](https://www.iusinfo.hr/zakonodavstvo/zakon-o-izmjenama-i-dopunama-zakona-o-lokalnoj-i-podrucnoj-regionalnoj-samoupravi-5)) i članku 41. Statuta Grada Poreča-Parenzo (,,Službeni glasnik Grada Poreča-Parenzo“ br. 02/2013, 10/2018, 02/2021 i 12/2024) odluku o osnivanju ustanove donosi predstavničko tijelo.

**Cilj donošenja Odluke:**

Ovom se Odlukom omogućuje prijenos osnivačkih prava Ustanove na Grad Poreč-Parenzo, upis Ustanove u Registar proračunskih korisnika i uključenje u Lokalnu riznicu Grada Poreča-Parenzo.

**Sredstva za ostvarenje Odluke:**

Sredstva za provedbu ove Odluke osigurana su u Proračunu Grada Poreča-Parenzo za 2025. godinu.